सिंह राशि के लोग दूसरों की मदद सावधानी से करें, मकर राशि के लोग एक गलतियां दोहराने से बचें
शनिवार, 15 जुलाई को मेष राशि के लोग जीवन में संतुलन बनाए रखें, खर्च बढ़ने से दिक्कतें हो सकती हैं। सिंह राशि के लोग किसी की मदद करते समय सतर्क रहें, वर्ना नुकसान हो सकता है। Saturday, 15th July tarot rashifal, Leo people, Capricorn people, Ravivar ka rashifal, daily horoscope
शनिवार, 15 जुलाई को मेष राशि के लोग जीवन में संतुलन बनाए रखें, खर्च बढ़ने से दिक्कतें हो सकती हैं। सिंह राशि के लोग किसी की मदद करते समय सतर्क रहें, वर्ना नुकसान हो सकता है। मकर राशि के लोगों को एक जैसी गलतियों से बार-बार बचना होगा। टैरो कार्ड रीडर प्रणिता देशमुख से जानिए सभी 12 राशियों के लिए दिन कैसा रह सकता है...
मेष - TWO OF PENTACLES 
पैसों से संबंधित उतार-चढ़ाव रहेगा, संतुलन बनाने की कोशिश करें। खर्च और आय में भी संतुलन बनाएं। आपका काम पर फोकस बढ़ेगा, इस कारण काम का विस्तार हो सकता है। नए अवसर आपको आसानी से प्राप्त होंगे। आप अपने साथ अन्य लोगों की आर्थिक स्थिति को सुधारने के लिए भी प्रयत्न करेंगे।
करियर : करियर संबंधी लिए निर्णय सही साबित होंगे और बड़ा फायदा प्राप्त हो सकता है।
लव : रिलेशनशिप संबंधी चिंता छोड़कर अपने कर्तव्य को निभाने की कोशिश करनी होगी।
हेल्थ : पेट संबंधी दिक्कत सही खानपान से सुधर सकती है। सात्विक आहार पर जोर दें।
लकी कलर : ऑरेंज
लकी नंबर : 5
वृषभ - THE HIGH PRIESTESS 
विचारों को स्पष्ट कहना आपके लिए नुकसान का कारण बन सकता है। फिलहाल जो जानकारी प्राप्त हुई है, उसे अपने तक ही सीमित रखें। अपने काम का अवलोकन करते रहें। जो लोग आपका साथ देना चाहते हैं, ऐसे लोगों की पहचान करें, इनकी संगत से सुधार हो सकता है। असफलता की वजह से खुद को नकारात्मक न बनाएं।
करियर : करियर संबंधी चिंता दूर करने के लिए प्रभावशाली व्यक्ति का साथ प्राप्त होगा।
लव : रिलेशनशिप के कारण परिवार के लोगों के साथ विवाद होने की संभावना है।
हेल्थ : शारीरिक कमजोरी और बुखार की तकलीफ दूर करने के लिए डॉक्टर से परामर्श लें।
लकी कलर : लाल
लकी नंबर : 7
मिथुन - SEVEN OF CUPS
बढ़ रही चिंता से काम में दिक्कतें आ सकती हैं। जो बातें आपके लिए सही नहीं हैं, वे जल्द ही पीछे छूट जाएंगी। आपको अपनी प्रगति पर ध्यान देने की आवश्यकता है। खुद को कमजोर समझेंगे तो गलत विकल्प का चुनाव हो सकता है। किसी करीबी व्यक्ति की आलोचना दुख दे सकती है। अपनी आलोचना को सकारात्मकता के साथ लें और जरूरी सुधार करें।
करियर : करियर संबंधी कोई निर्णय लेने से पहले अपने आर्थिक पक्ष पर ध्यान दें।
लव : रिलेशनशिप के कारण जीवन में जो रुकावट आ रही है, वह दूर होगी। गलत रिलेशनशिप से छुटकारा मिल सकता है।
हेल्थ : नींद संबंधी समस्या ठीक होगी।
लकी कलर : पीला
लकी नंबर : 1
कर्क - KNIGHT OF SWORDS 
काम की गति बढ़ाने की जरूरत है। जो विचार हैं, उन पर तुरंत अमल करने की कोशिश करते रहें। बड़ी समस्या का समाधान मिलेगा और जिन कामों में अभी तक प्रगति नहीं मिली है, वे काम आगे बढ़ सकते हैं। इसके लिए खुद को तैयार रखना आवश्यक होगा। शारीरिक समस्या दूर होगी, सेहत में सुधार आएगा।
करियर : यदि आपकी क्षमता है तो काम की जगह के लोगों की मदद जरूर करें। आपके अनुभव उनके लिए मूल्यवान साबित हो सकते हैं।
लव : लव रिलेशनशिप संबंधी कामों में सकारात्मक रहेंगे तो रिश्ता सुधर सकता है।
हेल्थ : गैस की तकलीफ दूर करने के लिए खानपान में सुधार करें।
लकी कलर : हरा
लकी नंबर : 3
सिंह - SIX OF PENTACLES 
किसी व्यक्ति के साथ आर्थिक लेन-देन करने से नुकसान होने की संभावना है। इस व्यक्ति के इरादों को समझकर ही आगे बढ़ें। किसी भी व्यक्ति की मदद करने से पहले अपनी क्षमता और व्यक्तिगत दायरे का ध्यान रखें। लोगों के दबाव पर शांति से जवाब दें। परिवार के लोगों की बातों पर ध्यान देने की आवश्यकता है।
करियर : आपके कार्यक्षेत्र से जुड़ी ट्रेनिंग प्राप्त होगी, जिससे काम को नए तरीके से पेश किया जाएगा, जो आपको नए क्लाइंट दिला सकता है।
लव : रिलेशनशिप की वजह से इनसिक्योरिटी हो सकती है। खुद में क्या बदलाव करना है, इस बात का अवलोकन करें।
हेल्थ : अपच की समस्या बढ़ने की संभावना है।
लकी कलर : सफेद
लकी नंबर : 2
कन्या - THREE OF WANDS 
जिन कामों में आपने संयम दिखाया है, उसमें खुश खबर प्राप्त हो सकती है। विदेश में रहने वाले किसी व्यक्ति से आपको लाभ के अवसर प्राप्त होंगे। जीवन की जिन बातों में आप खुद को असफल समझ रहे हैं, उन्हें सुधारने का रास्ता मिलेगा। इस वजह से आपका उत्साह और विश्वास बढ़ेगा। मित्रों की मदद से खुद के लिए सकारात्मक नजरिया बनेगा।
करियर : व्यापारियों को रुकावटों का सामना करना पड़ सकता है।
लव : विवाह संबंधी निर्णय लेते समय परिवार के लोगों की अपेक्षा का ध्यान रखें।
हेल्थ : कमजोरी की वजह से पैर दर्द की समस्या हो सकती है।
लकी कलर : नीला
लकी नंबर : 4
तुला - NINE OF SWORDS 
पुरानी गलती फिर से दोहराने की संभावना है। किसी व्यक्ति के साथ विवाद हो सकता है। अपनी नकारात्मक सोच को सुधारें। लोगों के साथ चर्चा करके उनकी सलाह मानकर काम करने की आवश्यकता होगी। किसी व्यक्ति से उलझना आपके लिए नुकसान का कारण बन सकता है।
करियर : नए व्यापार की जो लोग शुरुआत करना चाहते हैं, उन्हें कुछ हद तक नुकसान हो सकता है। फिर भी काम में सतर्कता बनाए रखें।
लव : पार्टनर के अलावा किसी अन्य व्यक्ति के प्रति आकर्षण हो सकता है, जो कि आपके लिए समस्या बढ़ाएगा।
हेल्थ : कमर दर्द की परेशानी बढ़ेगी।
लकी कलर : गुलाबी
लकी नंबर : 6
वृश्चिक - QUEENOF SWORDS
जरूरी बातों पर गहराई से विचार करें। सोच-समझकर निर्णय लें। लोग भले ही विरोध कर रहे हैं, लेकिन आपको अपनी ही बातों पर टिके रहने की आवश्यकता है। फिलहाल किसी व्यक्ति से मदद की अपेक्षा न रखें। केवल अपने काम और कर्तव्य को सही तरीके से पूरा करें। आपकी कार्यक्षमता के अनुसार अवसर मिल सकते हैं। आर्थिक नुकसान न हो, इस बात का ध्यान रखें।
करियर : करियर में जो आप बदलाव करना चाहते हैं, उससे संबंधित प्रयत्न शुरू करें।
लव : पार्टनर के स्वभाव में बदलाव न होने से विवाद हो सकते हैं।
हेल्थ : शुगर संबंधी बीमारी हो सकती है।
लकी कलर : पर्पल
लकी नंबर : 3
धनु - KING OF PENTACLES 
आपकी आर्थिक स्थिति को सुधारने के लिए सही अवसर प्राप्त हो रहे हैं, इनका फायदा उठाने की कोशिश करें। जो बात तकलीफ दे रही है, उसे भूलकर आगे बढ़ें। रिलेशनशिप या करीबी रिश्तेदारों से खुद को दूर रखकर काम को पूरा करने की कोशिश करनी होगी। जब आपकी आर्थिक स्थिति में सुधार आएगा, तब सब ठीक हो जाएगा। किसी भी व्यक्ति पर पैसों के लिए आपकी निर्भरता न बने, इस बात का खास ध्यान रखना होगा।
करियर : आपके कार्य क्षेत्र में उच्च शिक्षा प्राप्त करना संभव होगा। फिलहाल प्रयत्न जारी रखें। आगे चलकर स्कॉलरशिप मिल सकती है।
लव : पार्टनर के द्वारा बोली गई कुछ बातों की वजह से अकेलापन रह सकता है।
हेल्थ : गले की खराश या खांसी की तकलीफ बढ़ेगी।
लकी कलर : ग्रे
लकी नंबर : 9
मकर - JUDGEMENT
एक जैसी गलतियां बार-बार क्यों हो रही हैं और उनमें सुधार करने की आवश्यकता है। आपके द्वारा किसी अयोग्य व्यक्ति पर विश्वास किया जा रहा है, जो आगे चलकर बदनामी और नुकसान का कारण बन सकता है।
करियर : विद्यार्थियों की चिंता दूर होगी।
लव : पार्टनर से आपको सहयोग और हौसला प्राप्त होगा।
हेल्थ : यूरिन इन्फेक्शन की तकलीफ बढ़ने की संभावना है।
लकी कलर : लाल
लकी नंबर : 8
कुंभ - THE EMPRESS 
नकारात्मक भावनाओं की वजह से समस्या हो सकती है। काम से अधिक पारिवारिक जीवन पर ध्यान दें। अपनी क्षमता और कमजोरी को भी ठीक से समझने की आवश्यकता है। तभी व्यक्तित्व में सही बदलाव होगा। परिवार के लोगों के साथ जुड़ने की कोशिश करें। तभी एक-दूसरे के लिए नाराजगी दूर होगी।
करियर : जो महिलाएं व्यापार से जुड़ी हैं, उन्हें बड़ा आर्डर प्राप्त हो सकता है।
लव : पार्टनर द्वारा छुपाई बातें सामने आएंगी, लेकिन आपके द्वारा कोई विवाद निर्माण न हो, इस बात का ध्यान रखें।
हेल्थ : महिलाओं को सेहत के लिए जागरूकता रखनी होगी।
लकी कलर : पीला
लकी नंबर : 2
मीन - TEN OF SWORDS 
किसी व्यक्ति के लिए हो रही चिंता आपकी सेहत बिगाड़ सकती है। जब तक इस व्यक्ति के साथ स्पष्ट बातचीत नहीं होती है, तब तक किसी भी बात का अनुमान न लगाएं। जीवन में आपको जो नकारात्मक अनुभव प्राप्त हो रहे हैं, उनके पीछे का कारण जल्दी समझ आएगा। फिलहाल खुद के विचारों को नजरअंदाज न करें।
करियर : काम की वजह से प्रसन्नता मिलेगी। काम पर फोकस बनाए रखें।
लव : टूटे हुए रिलेशनशिप को फिर से जोड़ने की कोशिश सोच-समझकर करें।
हेल्थ : रीड की हड्डी संबंधी तकलीफ दूर करने के लिए सही डॉक्टर से उपचार कराएं।
लकी कलर : सफेद
लकी नंबर : 8